b"\n_START_ARTICLE_\nZyzomys pedunculatus\n_START_SECTION_\nEstat de conservaci\xc3\xb3\n_START_PARAGRAPH_\nEs pens\xc3\xa0 que s'havia extingit entre 1970 i 1995, per\xc3\xb2 fou redescobert el 1996. I, una altra vegada, es cregu\xc3\xa9 que havia entrat a la llista d'esp\xc3\xa8cies extintes despr\xc3\xa9s de la sequera i els greus incendis forestals esdevinguts al seu h\xc3\xa0bitat l'any 2002, per\xc3\xb2 quatre exemplars vius foren trobats l'any 2010 al West MacDonnell National Park. Avui dia, hom sap que \xc3\xa9s present a 14 indrets de la Serralada MacDonnell, a l'oest d'Alice Springs. Tot i aix\xc3\xad, la seva superviv\xc3\xa8ncia es veu amena\xc3\xa7ada pel canvi clim\xc3\xa0tic, la seva baixa densitat, la fragmentaci\xc3\xb3 de les seves poblacions, l'expansi\xc3\xb3 de plantes ex\xc3\xb2tiques, la depredaci\xc3\xb3 per part de raboses i dingos, la degradaci\xc3\xb3 del seu h\xc3\xa0bitat a causa del pasturatge dels herb\xc3\xadvors salvatges (com ara, cavalls) i l'aparici\xc3\xb3 de noves malalties."